钦定古今图书集成/理学汇编/文学典/第093卷 > 梁寅
## 钦定古今图书集成/理学汇编/文学典/第093卷 > 梁寅

按《江西通志》：“寅，字孟敬，新喻人。年十七，教训里中，得
《四书》《五经》，早夜诵读，尤好古文辞。贫无书，尝假馆一
翰林，搜罗殆尽。吴草庐应征北上，见寅独勉以圣贤
之学。杨宗敬尝语人曰：‘学问未即论，德性识趣如孟
敬，诚有过人者’。洪武间，郡守刘贞辟掌郡教。寻应召
赴京，议考郊祀礼，书成，赐衣币授之官，以老疾辞还。”
初，诏用明经科取士，江西省臣礼聘，主文衡者三，所
得皆名士。归隐居石门，徒类甚众，学者称为“石门先
生。”卒，年八十有七。